Uschi Disl
Ursula „Uschi“ Disl (1970-yil 15-noyabrda Gʻarbiy Germaniyaning Bad Tölz shahrida tugʻilgan) — nemis sobiq biatlonchisi. Oʻzining raqobatbardosh faoliyati davomida Disl 19 yoshli biatlon faxriysi boʻlgan va besh karra olimpiyachi boʻlgan, 4 × 7,5 km oʻlchamdagi 1998 va 2002-yillarda ikkita Olimpiya oltin medalini qoʻlga kiritgan. Shuningdek, uning toʻrtta kumush medali ham mavjud boʻlib, ulardan ikkitasi 7.5 km masofali sprint (1998 va 2002), bittasi 4 × 7,5 km masofadan (1994-yil) va yana bittasi 3 × 7,5 kmdan estafeta musobaqasidan hisoblanadi (1992-yil). Bronza meddalari esa uchta boʻlib, bular: 15 km masofalik yakkalik bahsda, 1994 vaa 1998-yilgi ommaviy start bahsida, oxirgisi esa 2006-yilgi 12.5 km masofalik ommaviy start musobaqasida qoʻlga kiritilgan. U shuningdek, 2005-yil mart oyida Avstriyaning Xoxfilzen shahrida 7,5 km sprint va 10 km taʼqib qilish musobaqalarida ikkita jahon chempionatida gʻalaba qozongan. Nemis ommaviy axborot vositalari tomonidan „Turbo-Disl“ deb nomlangan u Olimpiada boshida biatlon boʻyicha Jahon kubogi jadvalida vatandoshi Kati Vilgelmdan keyin ikkinchi oʻrinni egallagan va 2004—2005-yilgi mavsumda umumiy reytingda beshinchi oʻrinni egallagan. U biatlon boʻyicha Jahon kubogida uch marta (1995—1996-yil, 1996—1997-yil va 1997—1998-yillar) umumiy hisobda ikkinchi oʻrinni egallagan va qirqta Jahon kubogida gʻolib chiqqan (28 ta yakkalik va 12 jamoaviy estafetadagi gʻalabalar). Ushbu gʻalabalarga Xolmenkollen changʻi festivali biatlon musobaqasida uchta gʻalaba kiradi, ulardan biri 1995-yilda (sprint) va ikkitasi 1996-yilda (sprint, taʼqib qilish) qoʻlga kiritilgan. 2006-yil Dislning soʻnggi Olimpiadasi va oxirgi mavsumi boʻlgan. 2005-yil 18-dekabrda Disl „Yilning nemis sportchisi“ deb topilgan va bunday natijaga erishgan birinchi biatlonchi boʻlgan. Bu maqomga erishishda konkida uchuvchi Anni Frizinger va disk uloqtiruvchi Franka Ditsshni ortda qoldirgan.